               EUROPOS KOMISIJA
            Briuselis, 2015 07 14
            COM(2015) 342 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Vokietijos paraiška – EGF/2015/002 DE/Adam Opel)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 (EB) dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. vasario 26 d. Vokietija pateikė paraišką EGF/2015/002 DE/Adam Opel dėl finansinės paramos iš EGF, nes iš „Adam Opel AG“ ir vieno tiekėjo įmonių Vokietijoje buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų taikytinų EGF reglamento nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        EGF/2015/002 DE/Adam Opel

                        Valstybė narė

                        Vokietija

                        Susijęs (-ę) regionas (-ai) (NUTS 2 lygis)

                        Arnsbergas (DE A5)

                        Paraiškos pateikimo data

                        2015 m. vasario 26 d.

                        Paraiškos gavimo patvirtinimo data

                        2015 m. kovo 12 d.

                        Prašymo pateikti papildomos informacijos data

                        2015 m. kovo 12 d.

                        Papildomos informacijos pateikimo terminas

                        2015 m. balandžio 23 d.

                        Vertinimo atlikimo terminas

                        2015 m. liepos 16 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        Adam Opel AG

                        Susijusių įmonių skaičius

                        2

                        Ekonominės veiklos sektorius (-iai)

                        (NACE 2 red. skyrius)
                           3

                        29 skyrius (Variklinių transporto priemonių, priekabų ir puspriekabių gamyba)

                        Patronuojamųjų bendrovių, tiekimo ir tolesnės gamybos grandies įmonių skaičius

                        1

                        Ataskaitinis laikotarpis (keturių mėnesių)

                        2014 m. rugpjūčio 15 d. – 2014 m. gruodžio 15 d.

                        Atleistų darbuotojų skaičius ataskaitiniu laikotarpiu (a)

                        2 881

                        Atleistų darbuotojų skaičius prieš ataskaitinį laikotarpį ir po jo (b)

                        0

                        Bendras atleistų darbuotojų skaičius (a + b)

                        2 881

                        Bendras reikalavimus atitinkančių paramos gavėjų skaičius

                        2 881

                        Bendras tikslinių paramos gavėjų skaičius

                        2 692

                        Remtinų nedirbančių ir nesimokančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtas biudžetas (EUR)

                        11 151 640

                        EGF paramai įgyvendinti skirtas biudžetas
                           4
                         (EUR)

                        446 066

                        Bendras biudžetas (EUR)

                        11 597 706

                        EGF parama (60 proc.) (EUR)

                        6 958 623

               PARAIŠKOS VERTINIMAS

               Procedūra

               4.Vokietija paraišką EGF/2015/002 DE/Adam Opel pateikė 2015 m. vasario 26 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino gavusi paraišką 2015 m. kovo 12 d. – per dvi savaites nuo paraiškos pateikimo, ir tą pačią dieną paprašė Vokietijos pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2015 m. liepos 16 d.

               Paraiškos tinkamumas

               Susijusios įmonės ir paramos gavėjai

               5.Paraiška teikiama dėl 2 881 darbuotojo, kurie buvo atleisti iš „Adam Opel AG“ ir vieno tiekėjo įmonės. Pagrindinė įmonė vykdo veiklą ekonomikos sektoriuje, kuris priskiriamas prie NACE 2 red. 29 skyriaus (Variklinių transporto priemonių, priekabų ir puspriekabių gamyba). Darbuotojai atleisti iš pagrindinės įmonės daugiausia NUTS
                  5
                2 lygio Arnsbergo regione (DE A5).

                        Įmonės ir atleistų darbuotojų skaičius per ataskaitinį laikotarpį

                        „Adam Opel AG“

                        2 826

                        „Johnson Controls“

                        55

                        Iš viso įmonių: 2

                        Iš viso atleistų darbuotojų:

                        2 881

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        2 881

               Intervencijos kriterijai

               6.Šią paraišką Vokietija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonių turi būti atleista ne mažiau kaip 500 darbuotojų, įskaitant tiekėjus ir tolesnės gamybos grandies įmones ir (arba) savarankiškai dirbančius asmenis, kurių veikla nutrūko.

               7.Šios paraiškos ataskaitinis keturių mėnesių laikotarpis – 2014 m. rugpjūčio 15 d. – 2014 m. gruodžio 15 d.

               8.Atleistų darbuotojų skaičius ataskaitiniu laikotarpiu:

               –2 826 darbuotojai, atleisti iš „Adam Opel AG“;

               –55 darbuotojai, atleisti iš „Adam Opel AG“ tiekėjo – „Johnson Controls Objekt Bochum GmbH & Co. KG“.

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Apskaičiuotas ataskaitiniu laikotarpiu atleistų darbuotojų skaičius:

               –2 881 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos.

               Reikalavimus atitinkantys paramos gavėjai

               10.Taigi, bendras reikalavimus atitinkančių paramos gavėjų skaičius yra 2 881.

               Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009

               11.Siekdama įrodyti darbuotojų atleidimo sąsają su pasauline finansų ir ekonomikos krize, kaip nurodyta Reglamente (EB) Nr. 546/2009, Vokietija tvirtina, kad dėl krizės šiuo metu Europoje parduodamų automobilių skaičius yra mažiausias nuo 1997 m. Vakarų Europoje pardavimas dramatiškai sumažėjo ir pasiekė žemiausią lygį per 20 metų
                  6
               . Viena iš finansų ir ekonomikos krizės pasekmių – naujų registruojamų automobilių skaičiaus ES valstybėse narėse ir ELPA šalyse 2007–2013 m. sumažėjimas 25 proc. (Europos automobilių gamintojų asociacijos duomenimis – nuo daugiau kaip 16 mln. iki 12 mln.). Ypač nukentėjo mažų ir vidutinių transporto priemonių, priklausančių vidutinės kainos segmentui, gamintojai, o pigesnių bei prabangesnių ir liukso klasės automobilių pardavimui krizė padarė ne tokį didelį poveikį. Vokietijos automobilių gamintojų asociacija (Verband der Automobilindustrie) praneša apie didelį visų svarbių mažų ir vidutinių transporto priemonių, priklausančių vidutinės kainos segmentui, gamintojų (pavyzdžiui, „Opel“, „Fiat“, PSA, „Renault“ (išskyrus „Dacia“, „Ford“ ir „Toyota“) užimamos Europos rinkos dalies sumažėjimą nuo 2007 m. Be to, kad sumažėjo automobilių pardavimas, stebima perėjimo nuo vidutinės kainos prie pigesnių automobilių tendencija. Staigų bendro automobilių pardavimo sumažėjimą galima paaiškinti besitęsiančia ekonomikos ir finansų krize. Eurostato duomenimis, 2007–2013 m. nedarbas ES gerokai išaugo (nuo 7,2 proc. iki 10,8 proc.), o tai veikiausiai padarė poveikį vartotojų išlaidoms.

               12.Vokietijos automobilių gamintojas „Adam Opel AG“, kurį 1931 m. įsigijo „General Motors“, parduoda „Opel“ ir „Vauxhall“ automobilius daugiausia Europos rinkoje ir yra vienas svarbiausių vidutinės kainos mažų ir vidutinių automobilių rinkos dalyvių. Todėl krizė įmonei „Adam Opel AG“ padarė itin didelį poveikį. Dėl pirmiau nurodytų priežasčių „Opel“ ir „Vauxhall“ automobilių pardavimas Europoje smarkiai sumažėjo. 2007–2013 m. šių automobilių pardavimas sumažėjo 39 proc.

               13.Sumažėjus pardavimui „Adam Opel AG“ susidūrė su perteklinių pajėgumų problema. Gamyklos fiksuotosios sąnaudos liko tokios pačios, mažėjantis gaminamų automobilių skaičius reiškė didėjančias vieno automobilio gamybos sąnaudas ir mažėjančią maržą. „Adam Opel AG“ šiuo metu Europoje turi penkias gamyklas, kuriose gaminami automobiliai „Opel“ ir „Vauxhall“: dvi Vokietijoje (trečia gamykla Bochume buvo uždaryta 2014 m. gruodžio 31 d.; dėl jos teikiama ši paraiška) ir po vieną Lenkijoje, Jungtinėje Karalystėje ir Ispanijoje.

               14.Iki šiol buvo pateikta 21 su NACE 2 red. 29 skyriumi (Variklinių transporto priemonių, priekabų ir puspriekabių gamyba) susijusi EGF paraiška; 11 iš jų buvo dėl globalizacijos sukeltų prekybos pokyčių, 10 – dėl pasaulinės finansų ir ekonomikos krizės. Daugeliu atveju sprendimas atleisti darbuotojus buvo grindžiamas abiem kriterijais (globalizacija ir krize). Valstybės narės gali pačios nuspręsti, kuris iš šių kriterijų konkrečios paraiškos atveju yra svarbesnis, ir pateikti pagrįstą darbuotojų atleidimo ir kriterijaus sąsajos analizę, iš kurios būtų matyti aiškus priežastingumas.

               Darbuotojų atleidimą ir darbo veiklos nutraukimą lemiantys įvykiai

               15.Įvykis, dėl kurio teko atleisti darbuotojus, „Adam Opel AG“ gamyklos Bochume uždarymas. 2007–2013 m. „Opel“ gamyba Bochumo gamykloje sumažėjo 55 proc. Perteklinė gamyba, atsiradusi dėl finansų ir ekonomikos krizės sukelto automobilių pardavimo sumažėjimo, vertė „Adam Opel AG“ koreguoti savo gamybos pajėgumus Europoje, kad geriau atitiktų paklausą. Vykdant restruktūrizavimo procesą buvo uždaryta „Opel“ gamykla Antverpene (Belgija). Uždarius Antverpeno gamyklą Belgija pateikė paraišką EGF/2010/031 BE/Generals Motors Belgium, kurią grindė krizės kriterijumi. Besitęsianti pasaulinė finansų ir ekonomikos krizė darė spaudimą „Adam Opel AG“ dar kartą mažinti gamybos pajėgumus ir uždaryti dar vieną gamyklą. Kadangi Bochumo gamykloje gaminamų automobilių linijos buvo beveik pasiekusios savo gyvavimo ciklo pabaigą, buvo nuspręsta uždaryti būtent šią gamyklą.

               16.2013 m. vasario mėn. įmonė „Adam Opel AG“ bandė sudaryti kolektyvinę sutartį su Vokietijoje dirbančiais darbuotojais, siūlydama tęsti visų Vokietijoje esančių gamyklų veiklą ir užtikrinti visų šių gamyklų darbuotojų užimtumą iki 2016 m. gruodžio mėn. pabaigos. Gamyklą Bochume planuota uždaryti iki to laikotarpio pabaigos. Visų atitinkamų gamyklų, išskyrus Bochumo, socialiniai partneriai su minėtu planu sutiko. Dėl Bochumo gamyklose, kurioje 2013 m. tebedirbo 3 280 darbuotojų, „Adam Opel AG“ tęsė derybas su „Gewerkschaft IG Metall“ darbuotojais. Automobilių pardavimui toliau mažėjant „Adam Opel AG“ buvo priversta uždaryti Bochumo gamyklą anksčiau nei planuota. 2014 m. birželio mėn. socialiniai partneriai susitarė, kad gamykla bus uždaryta 2014 m. gruodžio mėn. pabaigoje ir kad bus sukurta perkėlimo bendrovė. 2014 m. rugpjūčio mėn. visiems darbuotojams buvo pasiūlytos sutartys, pagal kurias jie galėtų pasinaudoti perkėlimo bendrovių paslaugomis. 2 637 darbuotojai pasirašė trišales sutartis, pagal kurias pasibaigus darbiniams santykiams su „Adam Opel AG“ jie bus įdarbinti perkėlimo bendrovėse.

               17.Vokietijos teisės aktais nėra reikalaujama sukurti tokią bendrovę. Darbuotojus atleidžianti įmonė neturi jokios prievolės prisidėti prie perkėlimo bendrovės kūrimo. Jei darbuotojus atleidžianti įmonė nusprendžia neprisidėti, perkėlimo bendrovė nesteigiama, o atleisti darbuotojai lieka bedarbiais. Jei darbuotojus atleidžianti įmonė nusprendžia prisidėti ir jei socialiniai partneriai sutinka su tokios bendrovės kūrimu, vadovaujamasi Vokietijos teisės aktuose (§§ 110 ir 111,SGB III) nustatytomis teisinėmis procedūromis.

               18.Dėl „Adam Opel AG“ gamyklos uždarymo gamybos pajėgumus teko koreguoti ir tiekėjui „Johnson Controls Objekt Bochum GmbH&Co. KG“, kuris nusprendė uždaryti „Opel“ dalis gaminusią gamyklą. 2014 m. rugsėjo 23 d. socialiniai partneriai susitarė dėl socialinio plano. Pagal jį buvo atleisti 55 darbuotojai. Socialiniame plane nenumatyta kurti perkėlimo bendrovę, todėl atleisti darbuotojai liko bedarbiai.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               19.Darbuotojų atleidimas padarė nemenką neigiamą poveikį Bochumo vietos ekonomikai. Bochumas – Šiaurės Reino-Vestfalijos žemės urbanizuoto ir pramoninio Rūro regiono miestas. Rūras – tradicinis anglies kasybos ir plieno gamybos regionas, jau nuo praėjusio amžiaus septintojo dešimtmečio susiduriantis su didelėmis struktūrinėmis problemomis. Devintajame dešimtmetyje anglies kasybos sektoriuje tebedirbo 100 000 žmonių, dabar jų yra maždaug 90 proc. mažiau. Manoma, kad anglies kasybos veikla Rūro regione bus baigta vykdyti 2018 m., kai baigsis valdžios institucijų subsidijos. Nedarbas Rūro regione jau dabar yra didesnis nei Vokietijos vidurkis. Nedarbas Bochumo mieste šiuo metu yra 11 proc. (vietos Darbo biržoje yra užsiregistravę 28 809 bedarbiai). Jei „Opel“ atveju nebūtų sukurta perkėlimo bendrovė, bedarbių skaičius būtų galėjęs išaugti daugiau kaip 5 proc. Per 25 proc. atleistų darbuotojų yra vyresni nei 55 m., todėl šios amžiaus grupės bedarbių skaičiui būtų padarytas itin didelis poveikis (šiuo metu Bochume 4 940 užsiregistravusių bedarbių yra vyresni nei 55 m.).

               Tiksliniai paramos gavėjai ir siūlomi veiksmai

               Tiksliniai paramos gavėjai

               20.Apskaičiuota, kad priemonėmis pasinaudos 2 692 atleisti darbuotojai. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų skaičius

                        Lytis

                        Vyrai

                        2 583

                        (95,95 %)

                        Moterys:

                        109

                        (4,05 %)

                        Pilietybė

                        ES piliečiai

                        2 552

                        (94,80 %)

                        Ne ES piliečiai

                        140

                        (5,20 %)

                        Amžiaus grupė

                        15–24 m.

                        60

                        (2,23 %)

                        25–29 m.

                        48

                        (1,78 %)

                        30–54 m.

                        1 878

                        (69,76 %)

                        55–64 m.

                        706

                        (26,23 %)

                        per 64 m.

                        0

                        (0 %)

               Siūlomų veiksmų tinkamumas

               21.Kaip minėta pirmiau, socialiniai partneriai susitarė steigti perkėlimo bendroves ir užduotį įsteigti tris tokias bendroves pavedė „TÜV Nord Transfer GmbH“; į šias bendroves būtų perkeltos trys skirtingos iš „Adam Opel AG“ Bochumo gamyklos atleistų darbuotojų grupės. Tai būtina, nes 188 darbuotojai yra gamyklos uždarymo komandos nariai, kurių darbas – visapusiškai užbaigti gamyklos veiklą. Didžioji dalis atleistų darbuotojų į pirmą perkėlimo bendrovę perėjo 2015 m. sausio 1 d., o gamyklos uždarymo komandos nariai į antrąją ir trečiąją bendrovę perėjo atitinkamai 2015 m. balandžio 1 d. ir liepos 1 d. Pagal socialinį planą „Adam Opel AG“ sutiko savo buvusiems darbuotojams pasiūlyti papildomų priemonių, kurias įgyvendintų perkėlimo bendrovė ir kurios nėra įtrauktos į šią EGF paraišką. Kai Vokietijos valdžios institucijos galės būti tikros, kad bus skirta EGF parama, 55 buvusiems „Johnson Controls Objekt Bochum GmbH & Co. KG“ darbuotojams bus pasiūlyta dalyvauti perkėlimo bendrovių siūlomose priemonėse. Darbo sutarties su šiomis bendrovėmis jie nepasirašys, bet galės dalyvauti EGF finansuojamose priemonėse, kurias įgyvendins perkėlimo bendrovė. Visos toliau nurodytos priemonės sudarys prie asmens poreikių pritaikytų paslaugų, kurias koordinuos perkėlimo bendrovės ir kuriomis bus siekiama sugrąžinti atleistus darbuotojus į darbo rinką, paketą:

               –Profesinio mokymo priemonės (Qualifizierungen). Šios priemonės bus siūlomos reikalavimus atitinkantiems darbuotojams pasibaigus jų profiliavimui ir profesiniam orientavimui, siekiant padėti jiems geriau išnaudoti darbo rinkos galimybes. Siūlomi mokymo kursai bus orientuoti į perspektyvius, pavyzdžiui, IT, transporto, logistikos ar elektronikos, sektorius. Kursai – individualūs ar grupiniai – gali būti skirti pagrindiniams gebėjimams ugdyti ar gerinti, pasirengti karjeros pokyčiams, pradėti dirbti kituose sektoriuose ar steigti savo verslą.

               –Profesinis orientavimas (Berufsorientierung). Ši priemonė apima darbo rinkos analizę, darbo paiešką, žinių apie savireklamos strategijas sklaidą, mokymą rengti darbo prašymus ir dalyvauti pokalbiuose dėl darbo.

               –Panašios kvalifikacijos darbuotojų grupės ir praktiniai seminarai. Tai – forumai, kuriuose moderatorius padės dalyviams pasidalyti idėjomis ir apmąstymais. Panašios kvalifikacijos darbuotojų grupės gali diskutuoti pačiomis įvairiausiomis temomis: laiko valdymo, savarankiškumo, darbo teisės, sveikatos priemonių ar mokymosi metodų populiarinimo.

               –Konsultacijos verslo steigimo klausimais (Existenzgründerberatung). Čia įeina konsultacinės paslaugos besidomintiems savo verslo steigimu. Tai, be kita ko, bus individualizuotos prie konkrečių reikmių pritaikytos konsultacinės priemonės.

               –Darbo paieška (Stellenakquise) / darbo mugės (Jobmessen). Profesionalūs darbo konsultantai padės nustatyti potencialias laisvas darbo vietas, apie kurias dar nepaskelbta, ir kurios gali tikti atleistiesiems darbuotojams. Siekiant padėti potencialiems darbdaviams ir kandidatams užmegzti ryšį, bus rengiamos vadinamosios darbo mugės.

               –Tolesnis kuravimas ir konsultavimas (Nachbetreuung und - beratung). Orientavimo ir konsultavimo paslaugas galima gauti ir gavus naują darbą – taip siekiama palengvinti perėjimą į naują darbo aplinką ir sumažinti darbo praradimo riziką.

               –Mokymo išmokos (Transferkurzarbeitergeld). Jos sudaro iki 60 proc. arba, jei paramos gavėjo namų ūkyje yra vienas arba daugiau vaikų, 67 proc. ankstesnių darbuotojo grynųjų pajamų. Šios išmokos mokamos iki 12 mėnesių nuo perėjimo į perkėlimo bendrovę dienos.

               22.Čia nustatyti siūlomi veiksmai reiškia aktyvias darbo rinkos priemones pagal tinkamus finansuoti veiksmus, kaip nustatyta EGF reglamento 7 straipsnyje. Šie veiksmai neatstoja pasyvių socialinės apsaugos priemonių.

               23.Vokietija pateikė reikiamą informaciją apie atitinkamai įmonei privalomus veiksmus, kaip nustatyta nacionalinėje teisėje arba kolektyvinėse sutartyse. Ji patvirtino, kad finansinė parama iš EGF nepakeis tokių veiksmų.

               Biudžeto sąmata

               24.Numatomos bendros išlaidos – 11 597 706 EUR; iš jų išlaidos prie asmens reikmių pritaikytoms paslaugoms – 11 151 640 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 446 066 EUR.

               25.Bendra iš EGF prašomos finansinės paramos suma yra 6 958 623 EUR (60 proc. visų išlaidų).

                        Veiksmai

                        Numatytas dalyvių skaičius

                        Numatytos vieno dalyvio išlaidos
                        (EUR)

                        Numatomos visos išlaidos

                        (EUR)

                        Prie asmens reikmių pritaikytos paslaugos (pagal EGF reglamento 7 straipsnio 1 dalies a ir c punktus)

                        Profesinio mokymo priemonės (Qualifizierungsmaßnahmen).

                        1 559

                        3 445

                        5 370 244

                        Profesinis orientavimas (Berufsorientierung).

                        750

                        931

                        697 917

                        Panašios kvalifikacijos darbuotojų grupės ir praktiniai seminarai.

                        600

                        388

                        232 939

                        Konsultacijos verslo steigimo klausimais (Existenzgründerberatung).

                        25

                        3 138

                        78 456

                        Darbo paieška (Stellenakquise)

                        500

                        657

                        328 299

                        Tolesnis kuravimas ir konsultavimas (Nachbetreuung / Beratung)

                        1 050

                        515

                        540 711

                        Tarpinė suma (a):

                        prie individualių poreikių pritaikytų paslaugų paketo proc. dalis

                        –

                        7 248 566

                        (65,00 %)

                        Išmokos ir paskatos (pagal EGF reglamento 7 straipsnio 1 dalies b punktą)

                        Mokymo išmokos (Transferkurzarbeitergeld)

                        2 637

                        1 480

                        3 903 074

                        Tarpinė suma (b):

                        prie individualių poreikių pritaikytų paslaugų paketo proc. dalis

                        –

                        3 903 074

                        (35,00 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        66 910

                        2. Valdymas

                        –

                        245 336

                        3. Informavimas ir viešinimas

                        –

                        22 303

                        4. Kontrolė ir ataskaitų teikimas

                        –

                        111 517

                        Tarpinė suma (c):

                        Visų išlaidų proc. dalis

                        –

                        446 066

                        (3,85 %)

                        Visos išlaidos (a + b + c):

                        –

                        11 597 706

                        EGF parama (60 proc. visų išlaidų)

                        –

                        6 958 623

               26.Išlaidos veiksmams, kurie šioje lentelėje nurodyti kaip EGF reglamento 7 straipsnio 1 dalies b punkte nustatyti veiksmai, neviršija 35 proc. visų išlaidų, susijusių su suderintu prie individualių poreikių pritaikytų paslaugų paketu. Vokietija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvautų darbo paieškos ar mokymosi veikloje. Bus atsižvelgiama tik į dokumentais pagrįstą veiklą, o Vokietija pasirūpins, kad būtų atlikta audito seka.

               Išlaidų tinkamumo finansuoti laikotarpis

               27.Prie individualių poreikių pritaikytas paslaugas tiksliniams paramos gavėjams Vokietija pradėjo teikti 2015 m. sausio 1 d. Todėl pirmiau nurodytų veiksmų išlaidos turėtų būti laikomos tinkamomis finansuoti EGF lėšomis nuo 2015 m. sausio 1 d. iki 2017 m. vasario 26 d.

               28.Pirmąsias administracines išlaidas, susijusias su EGF įgyvendinimu, Vokietija patyrė 2015 m. sausio 1 d. Todėl pasirengimo, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF lėšomis nuo 2015 m. sausio 1 d. iki 2017 m. rugpjūčio 26 d.

               Iš nacionalinių ar Sąjungos fondų finansuojamų veiksmų papildomumas

               29.Nacionalinio išankstinio finansavimo ir bendro finansavimo šaltiniai – federalinis biudžetas ir Bundesagentur für Arbeit (Federalinė darbo agentūra). Jų lėšomis finansuojama 40 proc. visų išlaidų EGF finansuojamoms priemonėms, kurias siūlo perdavimo bendrovė. Prie asmens poreikių pritaikytas paslaugas pradedama teikti darbuotojams patekus į perdavimo bendrovę; jas iš pradžių finansuoja Vokietijos valdžios institucijos ir darbuotojus atleidusi įmonė. Darbuotojams mokamos mokymo išmokos (Transferkurzarbeitergeld), atitinkančios EGF reikalavimus, o atleisti darbuotojai dalyvauja aktyvios darbo rinkos priemonėse (kurios nebūtinai bendrai finansuojamos iš EGF, o pirminiu etapu yra finansuojamos perdavimo bendrovės lėšomis, kaip nurodyta pirmiau). Papildomos EGF finansuojamos aktyvios darbo rinkos politikos priemonės bus pradėtos įgyvendinti vėliau, kai Vokietijos valdžios institucijos įsitikins, kad EGF paraiška bus patvirtinta.

               30.Vokietija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               31.Vokietija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su socialiniais partneriais, kaip nurodyta pirmiau.

               Valdymo ir kontrolės sistemos

               32.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Vokietija pranešė Komisijai, kad finansinę paramą administruos tos pačios Federalinės darbo ir socialinių reikalų ministerijos (Bundesministerium für Arbeit und Soziales) tarnybos, kurios administruoja ESF paramą. Tačiau grupėje „Gruppe Europäische Fonds für Beschäftigung“ EGF valdymo institucija bus „Referat EF 4“, o ESF valdymo institucija bus „Referat EF 1“. Organisationseinheit Prüfbehörde yra tiek EGF, tiek ESF kontrolės institucija. Šios tarnybos administravo ir ankstesnę EGF paramą Vokietijai.

               Susijusios valstybės narės įsipareigojimai

               33.Vokietija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               34.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  7
               , 12 straipsnyje.

               35.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 6 958 623 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               36.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  8
                13 punkte.

               Susiję teisės aktai

               37.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 6 958 623 EUR sumą į atitinkamą biudžeto eilutę.

               38.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Vokietijos paraiška – EGF/2015/002 DE/Adam Opel)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  9
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  10
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  11
                12 straipsnyje;

               (3)2015 m. vasario 26 d. Vokietija pateikė paraišką EGF/2015/002 DE/Adam Opel dėl finansinės paramos iš EGF, nes iš „Adam Opel AG“ ir vieno tiekėjo įmonių Vokietijoje buvo atleista darbuotojų. Vėliau pateikta papildomos informacijos pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta minėto reglamento 13 straipsnyje;

               (4)todėl iš EGF turėtų būti mobilizuota 6 958 623 EUR suma finansinei paramai pagal Vokietijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 6 958 623 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  12Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  OL L 393, 2006 12 30, p. 1.

                     (4)
                  Laikantis Reglamento (EB) Nr. 1309/2013 7 straipsnio ketvirtos pastraipos nuostatų.

                     (5)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (6)
                  European Automobile Manufacturers Association (ACEA), The Automobile Industry Pocket Guide 2014-2015, p. 57f.

                     (7)
                  OL L 347, 2013 12 20, p. 884.

                     (8)
                  OL C 373, 2013 12 20, p. 1.

                     (9)
                  OL L 347, 2013 12 20, p. 855.

                     (10)
                  OL C 373, 2013 12 20, p. 1.

                     (11)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (12)
                   Date to be inserted by the Parliament before the publication in OJ.


               EUROPOS KOMISIJA
            Briuselis, 2016 07 29
            COM(2016) 490 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo gavus Suomijos paraišką „EGF/2016/001 FI/Microsoft“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamentu (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2016 m. kovo 11 d. Suomija pateikė paraišką „EGF/2016/001 FI/Microsoft“ dėl finansinės paramos iš EGF, nes iš „Microsoft“ („Microsoft Mobile Oy“) ir 8 tiekėjų bei tolesnės gamybos grandies įmonių Suomijoje buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų taikytinų EGF reglamento nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        EGF/2016/001 FI/Microsoft

                        Valstybė narė

                        Suomija

                        Susijęs (-ę) regionas (-ai) (NUTS
                           3
                         2 lygis)

                        Helsinki-Uusimaa (FI1B1)

                        Etelä-Suomi (FI1C)

                        Länsi-Suomi (FI197)

                        Paraiškos pateikimo data

                        2016 m. kovo 11 d.

                        Paraiškos gavimo patvirtinimo data

                        2016 m. kovo 11 d.

                        Prašymo dėl papildomos informacijos pateikimo terminas

                        2016 m. kovo 25 d.

                        Papildomos informacijos pateikimo terminas

                        2016 m. gegužės 6 d.

                        Vertinimo atlikimo terminas

                        2016 m. liepos 29 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        Microsoft Mobile Oy

                        Susijusių įmonių skaičius

                        9

                        Ekonominės veiklos sektorius (-iai)

                        (NACE 2 red. skyrius)
                           4

                        NACE 2 red. 62 skyrius (Kompiuterių programavimo, konsultacinė ir susijusi veikla)

                        Patronuojamųjų bendrovių, tiekimo ir tolesnės gamybos grandies įmonių skaičius

                        8

                        Ataskaitinis laikotarpis (keturių mėnesių)

                        2015 m. rugsėjo 11 d. – 2016 m. sausio 11 d.

                        Atleistų darbuotojų skaičius ataskaitiniu laikotarpiu (a)

                        2 035

                        Atleistų darbuotojų skaičius prieš ataskaitinį laikotarpį ir po jo (b)

                        126

                        Bendras atleistų darbuotojų skaičius (a + b)

                        2 161

                        Bendras reikalavimus atitinkančių paramos gavėjų skaičius

                        2 161

                        Bendras tikslinių paramos gavėjų skaičius

                        1 441

                        Tikslinių nedirbančių, nesimokančių ir mokymuose nedalyvaujančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtas biudžetas (EUR)

                        8 480 000

                        EGF paramai įgyvendinti skirtas biudžetas
                           5
                         (EUR)

                            460 000

                        Bendras biudžetas (EUR)

                        8 940 000

                        EGF parama, EUR (60 proc.)

                        5 364 000

               PARAIŠKOS VERTINIMAS

               Procedūra

               4.Suomija paraišką „EGF/2016/001 FI/Microsoft“ pateikė 2016 m. kovo 11 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje nustatyti intervencijos kriterijai. Komisija patvirtino gavusi paraišką 2016 m. kovo 11 d. – per dvi savaites nuo paraiškos pateikimo, ir paprašė Suomijos pateikti papildomos informacijos iki 2016 m. kovo 25 d. Papildoma informacija pateikta per šešias savaites nuo šio termino. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2016 m. liepos 29 d.

               Paraiškos tinkamumas

               Susijusios įmonės ir paramos gavėjai

               5.Paraiška teikiama dėl 2 035 darbuotojų, kurie buvo atleisti iš „Microsoft“ („Microsoft Mobile Oy“) ir 8 tiekėjų bei tolesnės gamybos grandies įmonių. Pagrindinė įmonė vykdo veiklą ekonomikos sektoriuje, kuris priskiriamas prie NACE 2 red. 62 skyriaus (Kompiuterių programavimo, konsultacinė ir susijusi veikla). Didžioji dalis iš „Microsoft“ atleistų darbuotojų yra NUTS 2 lygio Helsinki-Uusimaa, Etelä-Suomi ir Länsi-Suomi regionuose.

                        Įmonės ir atleistų darbuotojų skaičius per ataskaitinį laikotarpį

                        „Microsoft“

                        1 889

                        „ISS Palvelut“

                        36

                        „Accenture“

                        27

                        „ManpowerGroup“

                        15

                        „EKS Group“

                        4

                        „Suomen Terveystalo“

                        1

                        „Eilakaisla“

                        1

                        „Symbio Finland“

                        16

                        „HCL Technologies Ltd“

                        46

                        Iš viso įmonių: 9

                        Iš viso atleistų darbuotojų:

                        2 035

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        2 035

               Intervencijos kriterijai

               6.Šią paraišką Suomija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonės turi būti atleista ne mažiau kaip 500 darbuotojų, įskaitant atleistus darbuotojus jos tiekimo grandies įmonėse.

               7.Šios paraiškos ataskaitinis keturių mėnesių laikotarpis – 2015 m. rugsėjo 11 d. – 2016 m. sausio 11 d. Per šį ataskaitinį laikotarpį atleisti 2 035 darbuotojai.

               8.Atleistų darbuotojų skaičius ataskaitiniu laikotarpiu:

               –1 889 darbuotojai atleisti iš „Microsoft“,

               –146 darbuotojai, atleisti iš aštuonių tiekėjų ir tolesnės gamybos grandies įmonių.

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Apskaičiuotas ataskaitiniu laikotarpiu atleistų darbuotojų skaičius:

               –62 – nuo tada, kai darbdavys, vadovaudamasis Tarybos direktyvos 98/59/EB
                  6
                3 straipsnio 1 dalimi, kompetentingai valdžios institucijai raštu pranešė apie planuojamą kolektyvinį atleidimą iš darbo. Suomija iki Komisijos atliekamo paraiškos vertinimo pabaigos patvirtino, kad faktiškai atleisti 62 darbuotojai;

               –1 931 – nuo darbdavio individualaus įspėjimo apie darbuotojų atleidimą arba apie darbo sutarties nutraukimą dienos;

               –42 – nuo darbo sutarties nutraukimo de facto dienos ar nuo jos galiojimo pabaigos.

               Reikalavimus atitinkantys paramos gavėjai

               10.Be minėtų 2 035 darbuotojų, prie reikalavimus atitinkančių paramos gavėjų priskiriami ir 126 darbuotojai, atleisti prieš keturių mėnesių ataskaitinį laikotarpį ar po jo. Visi šie darbuotojai buvo atleisti po bendro pareiškimo apie planuojamą darbuotojų atleidimą 2015 m. liepos 8 d. Galima nustatyti aiškų priežastinį ryšį su atleidimą ataskaitiniu laikotarpiu paskatinusiu įvykiu.

               11.Taigi, bendras reikalavimus atitinkančių paramos gavėjų skaičius yra 2 161.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               12.Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Suomija teigia, kad pastaraisiais metais IRT sektoriaus darbo vietų pasiskirstymas tarp ES ir kitų šalių keitėsi ES nenaudai. Šis poveikis buvo itin juntamas Suomijoje, kurios ekonomikoje IRT sektorius atlieka svarbų vaidmenį. Programinės įrangos pramonė yra itin tarptautinio pobūdžio, o konkurencija sektoriuje yra pasalinio lygio. Visi rinkos dalyviai gali konkuruoti dėl tų pačių klientų, o darbuotojų darbo vieta ir kultūrinė aplinka neturi didelės reikšmės.

               13.2014 m. technologijų verslo sektoriuje Suomijoje įdarbintų žmonių skaičius sumažėjo 2 proc., t. y. daugiau nei 5000 darbuotojų. 2014 m. Suomijoje šioje pramonėje dirbo 285 000 žmonių, o 2008 m. šių žmonių skaičius buvo 326 000
                  7
               . Tuo pačiu laikotarpiu IRT sektoriaus darbuotojų iš išsivysčiusių šalių dalis Kinijoje ir Jungtinėse Valstijose didėjo, o jų dalis Europoje mažėjo
                  8
               .

               14.Mobiliųjų telefonų rinkos vystėsi vykstant nuolatinei skirtingų operacinių sistemų konkurencijai. Pirmajame XXI a. dešimtmetyje rinkose dominavo „Nokia“. Nuo to laiko operacinė sistema „Android“ greitai įgavo tvirtą padėtį rinkoje, o „Microsoft“ nepavyko užimti svarbios rinkos dalies. Dėl to išaugo importas į Sąjungą.

               15.Taigi pagrindinė darbo jėgos mažinimo „Microsoft“ priežastis yra mažėjanti jos telefonų („Lumia“), kuriuose įdiegta operacinė sistema „Microsoft Windows“, rinkos dalis. „Android“ ir „iOS“ – dvi JAV sukurtos operacinės sistemos, kurias naudoja įvairūs Azijoje įsikūrę gamintojai – pastaraisiais metais užėmė dominuojančią rinkos padėtį. Nuo 2012 m. iki 2015 m. „Windows“ telefonų rinkos dalis kiekvienus metus buvo mažesnė nei 4 proc. Svarbu pažymėti, kad 2009 m. „Microsoft Windows“ telefonų operacinės sistemos rinkos dalis vis dar buvo 50 proc.
                  9

               16.Ši paraiška yra susijusi su ankstesnėmis Suomijos pateiktomis paraiškomis, kurios visos yra susijusios su „Nokia“ rinkos dalies mažėjimu jos kilmės šalyje. Tai prasidėjo 2007 m. „Perlos“ paraiška („EGF/2007/003 FI/Perlos“), po kurios buvo pateiktos dvi „Nokia Finland“ paraiškos („EGF/2012/006 FI/Nokia Salo“ ir „EGF/2013/001 FI/Nokia“), taip pat „Broadcom“ („EGF/2015/001 FI/Broadcom“) ir kompiuterių programavimo sektoriaus paraiška („EGF/2015/005 FI/Computer Programming“). Iš pradžių „Nokia“ perkėlė savo gamybos linijas į Tolimuosius Rytus, vėliau nutraukė veiklą labiau specializuotose gamybos srityse, išlaikydama veiklą mokslinių tyrimų, plėtros ir programavimo sektoriuose, mobiliųjų telefonų operacijas pardavė „Microsoft“, o dabar nutraukiama net ir ši veikla. Jau galima numatyti, kad artimiausiu metu Suomija pateiks dar dvi susijusias paraiškas dėl IRT sektoriuje atleistų darbuotojų.

               17.Iki šiol NACE 62 skyriui priskiriamas sektorius buvo dviejų ankstesnių EGF paraiškų objektas; abi paraiškos yra grindžiamos globalizacijos sukeltais prekybos pokyčiais („EGF/2013/001 FI/Nokia“ ir „EGF/2015/005 FI/Computer programming“).

               Darbuotojų atleidimą ir darbo veiklos nutraukimą lemiantys įvykiai

               18.Šį darbuotojų atleidimą lėmė šie įvykiai: 2013 m. rugsėjo mėn. „Microsoft“ įsigijo „Nokia“ įrenginius ir paslaugas. Po šio įsigijimo 2014 m. balandžio mėn. įsteigta įmonė „Microsoft Mobile“. Apie 25 000 „Nokia“ darbuotojų buvo perkelta į „Microsoft“, įskaitant 4 700 Suomijoje esančių darbuotojų.

               2014 m. „Microsoft“ paskelbė apie savo planus per ateinančius metus sumažinti savo bendrą darbo jėgą 18 000 darbo vietų. 1 100 šių darbo vietų buvo Suomijoje. Tuo pačiu metu „Microsoft“ nusprendė uždaryti gamyklą Oulu mieste, o mokslinių tyrimų ir produktų plėtros veiklą sutelkti Salo, Tamperės ir Espo miestuose.

               2015 m. liepos mėn. „Microsoft“ paskelbė apie savo planus restruktūrizuoti įmonės telefonų verslą siekiant geriau sutelkti ir suderinti išteklius. Buvo numatyta Suomijoje panaikinti daugiausia 2 300 darbo vietų. Veikla Salo mieste buvo nutraukta ir perkelta į „Microsoft“ gamyklas Tamperės ir Espo miestuose.

               Dauguma šioje paraiškoje nurodytų atleistų darbuotojų yra buvę „Nokia“ darbuotojai, kurie 2013 m. perėjo į „Microsoft“. Programavimo specialistai sudaro svarbiausią šių atleistų darbuotojų dalį.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               19.NUTS 2 lygio regionai, kuriems padarytas poveikis yra Helsinki-Uusimaa (FI1B), Etelä-Suomi (FI1C) ir Länsi-Suomi, (FI197). 88 proc. atleistų darbuotojų yra 30–54 metų amžiaus. Vyresnio amžiaus darbuotojų užimtumo perspektyvos yra itin probleminės.

               20.Atleisti darbuotojai gali atlikti svarbų vaidmenį pramonės atgaivinimo procese, jeigu bus pakankamai remiamas jų tolesnis švietimas ir mokymas, planai imtis verslininkystės ir užimtumo perspektyvos.

               Helsinki-Uusimaa

               21.„Microsoft“ yra antra pagal dydį IRT įmonė Espe – antrame pagal dydį Suomijos mieste. Šis sektorius yra labai svarbus užimtumui Espe. 2013 m. šiame sektoriuje dirbo apie 29 400 darbuotojų (35 proc. privačiojo sektoriaus darbo jėgos)
                  10
               . 2014 m. Espe buvo įsteigtos 219 IRT įmonių, o per tą patį laiką buvo uždaryta 313 tokių įmonių
                  11
               .

               Su „Microsoft“ susijusi IRT įmonių grupė yra sutelkta Espe. Tai reiškia, kad dėl darbuotojų atleidimo Espas smarkiai nukentės: šiuo atleidimo iš darbo etapu Espe bus atleista apie 700 „Microsoft“ darbuotojų.

               2015 m. rugpjūčio mėn. ilgalaikių bedarbių skaičius buvo 42 proc. didesnis nei prieš metus. Tuo pačiu metu Ūsimos regione aukštąjį išsilavinimą turinčių bedarbių skaičius nuolat yra didesnis nei 15 proc. 2015 m. rugpjūčio mėn. pabaigoje Ūsimos regione iš viso buvo 95 967 bedarbių – 13,3 proc. daugiau nei ankstesniais metais. Nedarbo lygis buvo 11,6 proc.

               Etelä-Suomi

               22.2007–2013 m. šiame regione iš viso panaikinta 6 500 darbo vietų (darbo vietų skaičius sumažėjo 25 proc.). Dėl darbuotojų atleidimo iš „Nokia“ 2008–2015 m. nedarbo lygis išaugo daugiau nei dvigubai – nuo 7,0 proc. iki 17,5 proc. Aukštąjį išsilavinimą turinčių bedarbių dalis taip pat padidėjo.

               „Microsoft“ pranešimas apie tai, kad bus uždaryta gamykla Sale, reiškia, kad darbo neteks apie 1 000 ten dirbančių žmonių. Įmonėje, kuri šiai gamyklai teikia paslaugas, dėl jos uždarymo bus atleista dar apie 150 darbuotojų. Tai reiškia, kad Sale bus iš viso panaikinta apie 1 150 darbo vietų. Apie 200 Sale esančios gamyklos darbuotojų buvo pasiūlyta pereiti į Espe esantį ir kitus „Microsoft“ padalinius, kad Salo regione bendras atleistų darbuotojų skaičius būtų apie 950.

               Dauguma darbo netekusių žmonių turi aukštą kvalifikaciją ir patirties savo darbo srityje. Gali būti, kad daug jų sugebės greitai susirasti naujas darbo vietas, nes jie turi tinkamų įgūdžių.

               Länsi-Suomi

               23.Per pastaruosius 12 mėnesių Tamperėje iš viso panaikinta apie 1 000 technologijų pramonės darbo vietų. Dėl to, kad „Nokia“ mobiliųjų telefonų programinės įrangos ir tinklo sistemų kūrimo ir gamybos veikla perkelta iš Tamperės regiono į kitas teritorijas, susidarė didelis darbo jėgos rezervas.

               Pastarasis darbo jėgos sumažinimas „Microsoft“ įmonėje turi poveikio apie 500 žmonių Pirkanmos teritorijoje. Darbo ieškantiems asmenims, siekiantiems pagerinti užimtumo perspektyvas, svarbu atnaujinti įgūdžius ir siekti  plataus profilio žinių. Dauguma stambių operatorių Tamperės regione savo verslą siejo su „Nokia/Microsoft“. Subrangovai dėl šių pokyčių taip pat nukentėjo ir turėjo atleisti darbuotojų.

               Tiksliniai paramos gavėjai ir siūlomi veiksmai

               Tiksliniai paramos gavėjai

               24.Apskaičiuota, kad priemonėmis pasinaudos 1 441 atleistas darbuotojas. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius

                        Lytis:

                        Vyrai:

                        864

                        (60,0 proc.)

                        Moterys:

                        577

                        (40,0 proc.)

                        Pilietybė:

                        ES piliečiai:

                        1 297

                        (90,0 proc.)

                        ne ES piliečiai:

                        144

                        (10,0 proc.)

                        Amžiaus grupė:

                        15–24 metai:

                        0

                        (0,0 proc.)

                        25–29 metai:

                        17

                        (1 proc.)

                        30–54 metai:

                        1 279

                        (89 proc.)

                        55–64 metai:

                        144

                        (10,0 proc.)

                        vyresni nei 64 metai:

                        1

                        (0,0 proc.)

               Siūlomų veiksmų tinkamumas

               25.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               –Konsultuojamojo ugdymo ir kitos parengiamosios priemonės:

               Darbo paieškos mokymo tikslas – suteikti dalyviams daugiau informacijos apie darbo rinką, padėti jiems išsiaiškinti savo galimybes ir pagerinti bei atnaujinti darbo paieškos įgūdžius.

               Konsultuojamojo ugdymo tikslas – remti ir konsultuoti privatų klientą, kuris ieško darbo ir dalyvauja mokyme darbo vietoje.

               Konsultuojamojo ugdymo karjerai paslaugos yra perkamos darbo netekusiems asmenims, jei, Įdarbinimo ir ekonomikos plėtros tarnybos (toliau – Tarnyba) vertinimu, šiems darbuotojams reikia funkcionalios, intensyvios ir ilgalaikės paramos planuojant savo karjerą. Pagrindinis dėmesys konsultuojamojo ugdymo programose skiriamas bendravimui ir grupinėms užduotims.

               „Microsoft“ darbuotojų kompetencija yra labai skirtinga. Siekiant įvertinti darbo ieškančio asmens padėtį ir jo poreikį gauti paslaugas Tarnyba gali atlikti įvairius ekspertų vertinimus.

               –Užimtumo ir verslo paslaugos

               Netekusiems darbo bus teikiama informacija, konsultacijos ir  ekspertų paslaugos, kad jie pasirengtų grįžti į darbo rinką. Ankstesnių EGF paraiškų atveju tiesiogiai asmeniui teikiama paslauga pasiteisino kaip labai naudinga.

               –Mokymas

               Profesinis su darbo rinka susijęs mokymas – bendrovių vystymo mokymas ir verslininkystės paramos mokymas. Mokymo tikslas – profesinės kvalifikacijos įgijimas arba esamos kvalifikacijos kėlimas. Taip pat bus rengiami mokymo kursai, kuriais remiamas judumas.

               –Darbo užmokesčio subsidijos

               Atleistiems darbuotojams bus mokamos darbo užmokesčio subsidijos, taip siekiant juos remti įsidarbinus naujoje darbo vietoje arba gavus pameistrystės vietą irtam tikrą laikotarpį sumažinant naujo darbdavio darbo užmokesčio sąnaudas. Darbo užmokesčio subsidijos yra 30–50 proc. darbuotojo darbo užmokesčio sąnaudų ir bus mokamos 6–24 mėnesių laikotarpiu.

               –Veiklos pradžios dotacijos

               Veiklos pradžios dotacijos tikslas – paskatinti pradėti verslo veiklą ir atskirų asmenų užimtumą. Veiklos pradžios dotacijomis siekiama užtikrinti pradedančiųjų verslininkų pajamas per numatytą laikotarpį, kurio reikia pradėti ir sukurti visą darbo etatą atitinkantį verslą.

               –Kelionės, nakvynės ir perkraustymo išlaidas padengiančios išmokos

               Darbo ieškančiam asmeniui gali būti skiriamos išmokos, padengiančios ieškant darbo arba dalyvaujant mokymuose, skirtuose užimtumui skatinti, patirtas kelionės ir apgyvendinimo išlaidas, ir padengiamos persikraustymo išlaidos, patiriamos gavus darbą tolimesnėje vietovėje.

               26.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               27.Suomija pateikė prašomą informaciją apie veiksmus, kurių susijusi įmonė privalo imtis pagal nacionalinės teisės aktus arba kolektyvines sutartis. Ji patvirtino, kad finansinė parama iš EGF nepakeis tokių veiksmų.

               Biudžeto sąmata

               28.Numatomos visos išlaidos – 8 940 000 EUR; iš jų išlaidos prie individualių poreikių pritaikytoms paslaugoms – 8 480 000 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 460 000 EUR.

               29.Bendra iš EGF prašomos finansinės paramos suma yra 5 364 000 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        (EUR)

                        (*)

                        Numatomos visos išlaidos

                        (EUR)

                        Prie individualių poreikių pritaikytos paslaugos (pagal EGF reglamento 7 straipsnio 1 dalies a ir c punktus)

                        Konsultuojamojo ugdymo ir kitos parengiamosios priemonės (Valmennukset ja muut valmentavat toimenpiteet)

                        785

                        600,00

                        471 000

                        Užimtumo ir verslo paslaugos (Työllisyys- ja yrityspalvelut)

                        1 287

                        543,90

                        700 000

                        Mokymas (Koulutus)

                        940

                        6 000,00

                        5 640 000

                        Veiklos pradžios dotacijos (Starttiraha)

                        43

                        6 000,00

                        258 000

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        7 069 000

                        (83,36 %)

                        Išmokos ir paskatos (pagal EGF reglamento 7 straipsnio 1 dalies b punktą)

                        Darbo užmokesčio subsidijos (Palkkatuki)

                        173

                        8 000,00

                        1 384 000

                        Kelionės, nakvynės ir persikraustymo išlaidas padengiančios išmokos (Liikkuvuusavustus)

                        180

                        150,00

                        27 000

                        Tarpinė suma (b):

                        Prie individualių poreikių pritaikytų paslaugų paketo procentinė dalis

                        –

                        1 411 000

                        (16,64 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        4 000

                        2. Valdymas

                        –

                        364 000

                        3. Informavimas ir viešinimas

                        –

                        77 000

                        4. Kontrolė ir ataskaitų teikimas

                        –

                        15 000

                        Tarpinė suma (c):

                        Bendrų išlaidų procentinė dalis:

                        –

                        460 000

                        (5,1 %)

                        Visos išlaidos (a + b + c):

                        –

                        8 940 000

                        EGF parama (60 proc. visų išlaidų)

                        –

                        5 364 000

               (*) Kad būtų išvengta per daug dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai.

               30.Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Suomija patvirtino, jog šie veiksmai taikomi su sąlyga, kad tiksliniai paramos gavėjai patys aktyviai dalyvautų ieškant darbo ar mokymuose.

               31.Suomija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               32.Suomija tiksliniams paramos gavėjams pradėjo teikti prie individualių poreikių pritaikytas paslaugas 2015 m. rugsėjo 11 d. Todėl šių veiksmų išlaidos bus laikomos tinkamomis finansuoti EGF lėšomis nuo 2015 m. rugsėjo 11 d. iki 2018 m. kovo 11 d.

               33.2015 m. rugsėjo 11 d. Suomija pradėjo patirti administracines išlaidas, susijusias su EGF įgyvendinimu. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2015 m. rugsėjo 11 d. iki 2018 m. rugsėjo 11 d.

               Nacionalinių ar Sąjungos fondų finansuojamų veiksmų papildomumas

               34.Nacionalinio išankstinio finansavimo ar bendro finansavimo dalis daugiausia bus skiriama pagal Užimtumo ir ekonomikos ministerijos administracinio padalinio valstybinių užimtumo tarnybų biudžeto eilutę. Kai kurios paslaugos taip pat bus finansuojamos kaip ekonominės plėtros, transporto ir aplinkos centrų (ELY centrų) bei TE tarnybų veiklos išlaidos.

               35.Suomija patvirtino, kad pirmiau aprašytoms priemonėms, kurioms skiriama finansinė parama iš EGF, nebus skiriama finansinė parama pagal kitas Sąjungos finansines priemones.

               36.Suomija taip pat teikia  iš EGF gautą paramą „Broadcom“ ir kompiuterių programavimo sektoriuje atleistiems darbuotojams. Pagal „Microsoft“ paraišką parama teikiama kartu įgyvendinant 2014–2020 m. Europos darbo jėgos judumo projektą, kuris yra nacionalinis EURES paslaugų vystymo projektas. Regiono lygiu, bendradarbiaujant su EGF ir EURES tarnybomis, bus rengiami tarptautinės darbuotojų paieškos renginiai.

               37.Įgyvendinant ESF priemones parengtas nacionalinių priemonių paketas „Įdarbinančios bendrovės ir darbuotojus atleidžiančios bendrovės sąsajų modeliai“. Šio priemonių paketo įgyvendinimo rezultatai gali būti naudingi įgyvendinant projektus pagal šią EGF paraišką.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               38.Suomija nurodė, kad per konsultacijas buvo parengtas suderintas prie individualių poreikių pritaikytų paslaugų rinkinys: Užimtumo ir ekonomikos ministerija įsteigė grupę, kuri sprendžia iš bendrovės „Microsoft“ atleistų darbuotojų klausimą ir dalyvauja rengiant EGF paraišką. Šią darbo grupę sudaro ekonominės plėtros, transporto ir aplinkos centrų, taip pat užimtumo ir ekonominės plėtros tarnybų Ūsimoje, pietvakarių Suomijoje ir Pirkanmoje atstovai. Kiti atstovai yra iš „Microsoft“, Suomijos technologijų įmonių federacijos ir Suomijos profesinės inžinierių sąjungos, Suomijos mokslininkų inžinierių ir architektų sąjungos, Specialistų ir vadovaujančių darbuotojų federacijos „YTN“ ir Tamperės regiono ekonominės plėtros agentūros „Tredea“.

               Valdymo ir kontrolės sistemos

               39.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Suomija pranešė Komisijai, kad finansinę paramą administruos Užimtumo ir ekonomikos ministerija, kuri taip pat administruoja ESF teikiamas lėšas. Ši ministerija taip pat veikia kaip tvirtinančioji institucija. Už šias dvi funkcijas atsakingų departamentų pareigos ir atskaitingumo santykiai griežtai atskirti. EGF valdymo funkcija buvo paskirta Užimtumo ir verslumo departamentui, o ESF atveju šią funkciją atlieka Regionų departamentas. Abiejų fondų tvirtinimo funkcija priskirta Žmogiškųjų išteklių ir administracijos padaliniui. Ministerija parengė instrukciją, kurioje išsamiai išdėstytos procedūros, kurių reikia laikytis.

               40.Nepriklausomas Vidaus audito padalinys, veikiantis vadovaujant tos pačios ministerijos nuolatiniam sekretoriui, bus audito institucija.

               Susijusios valstybės narės prisiimti įsipareigojimai

               41.Suomija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusi įmonė „Microsoft Mobile Oy“, tęsusi veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               42.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  12
               , 12 straipsnyje;

               43.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 5 364 000 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               44.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  13
                13 punkte.

               Susiję teisės aktai

               45.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 5 364 000 EUR sumą į atitinkamą biudžeto eilutę.

               46.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  gavus Suomijos paraišką „EGF/2016/001 FI/Microsoft“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  14
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  15
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  16
                12 straipsnyje;

               (3)2016 m. kovo 11 d. Suomija pateikė paraišką mobilizuoti EGF lėšas dėl darbuotojų atleidimo iš įmonės „Microsoft“ („Micrsoft Mobile Oy“) ir 8 tiekėjų bei tolesnės gamybos grandies įmonių. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)pagal Reglamento (ES) Nr. 1309/2013 4 straipsnio 2 dalį Suomijos paraiška laikoma priimtina, kadangi dėl darbuotojų atleidimo daromas didelis poveikis užimtumui ir vietos, regiono ir šalies ekonomikai;

               (5)todėl iš EGF turėtų būti mobilizuota 5 364 000,00 EUR suma finansinei paramai pagal Suomijos pateiktą paraišką suteikti;

               (6)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 5 364 000 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [priėmimo data]*.

                  17Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (OL L 225, 1998 8 12, p. 16).

                     (7)
                  Suomijos statistikos tarnyba, Suomijos technologijų įmonių federacijos darbo jėgos tyrimas.

                     (8)

                     https://ec.europa.eu/jrc/en/publication/eur-scientific-and-technical-research-reports/2015-predict-report-analysis-ict-rd-eu-and-beyond

                     (9)
                  http://www.statista.com/statistics/266136/global-market-share-held-by-smartphone-operating-systems/

                     (10)

                        www.teknologiateollisuus.fi/sites/default/files/file_attachments/personnel.pdf

                     (11)
                  www.teknologiateollisuus.fi/sites/default/files/file_attachments/personnel.pdf

                     (12)
                  OL L 347, 2013 12 20, p. 884.

                     (13)
                  OL C 373, 2013 12 20, p. 1.

                     (14)
                  OL L 347, 2013 12 20, p. 855.

                     (15)
                  OL C 373, 2013 12 20, p. 1.

                     (16)
                  2013 m gruodžio 2 d. Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (17)
                   Parlamentas įrašo datą prieš paskelbiant Oficialiajame leidinyje.